Cmorej, Peter, poslanec NR SR (2022-06-21):
Ďakujem. No, z toho grafu je vidno, že keby som to chcel povedať slovami Igora Matoviča, ako on expresívne častokrát ešte ako poslanec častoval tuná mnohých, ako opozičný poslanec vtedy vládnu stranu, tak on by toto nazval, keby tu stál a bol by to návrh niekoho iného, že chudobným hovno a nám nadpriemerne zarábajúcim kráľovsky pridať. Lebo presne tak vyzeral návrh daňovej revolúcie z pera Igora Matoviča. Všetci pod priemernou mzdou, čo sú dve tretiny zamestnancov na Slovensku, mali dostať omrvinky a najbohatšej tretine sa mal, sa mala zvýšiť čistá mzda o 10 až 12 %. Takto vyzerali jeho výpočty! No a keďže to vychádzalo na figu, tak sa to snažil ofajčiť ďalším geniálnym nápadom, a to prerozdelením príjmu na úrovni firiem, aby riaditeľ aj posledný robotník dostali rovnako. Nádherná reforma, hotová socialistická revolúcia! Ešte predtým, ako sme teda oznámili našim koaličným partnerom náš názor na túto daňovú revolúciu, ktorú teda Igor Matovič takto predstavil bez toho, aby bol na nej dohodnutý, tak Ľuboš Jančík si ma zavolal na ministerstvo financií a prosil ma, že prosím ťa, ako mu to chcete povedať, nehovorte mu, že nesúhlasíte alebo že je to strašné, lebo bude z toho ďalšia koaličná kríza. Povedzte, že to treba upraviť, že treba diskutovať, to bude brať určite lepšie. No, deň pred koaličnou radou sme ešte boli rozhodnutí odovzdať aj novinárom, aj celej, aj teda koaličným partnerom celý 20-stranový dokument, viac ako 20-stranový dokument, kde sme rozoberali daňovú reformu, daňovú revolúciu Igora Matoviča úplne dopodrobna. Ale teda ja som napísal do našej skupinky, že ak sme sa teda rozhodli pre maximálnu konštruktívnosť, tak nepovažujem za vhodné, aby sme novinárom odovzdali materiál, kde v textovej časti píšeme napríklad, že SaS sa nebude podieľať na zavádzaní socializmu a podobne, takže nakoniec sme dali novinárom len ten semafor, kde sme jednotlivým nápadom pridali farby podľa miery nášho súhlasu a nesúhlasu. A tento dokument 20-stranový sme dali iba našim koaličným, teda sme dali iba koaličným lídrom. Ak bude mať niekto záujem, tak pokojne, špeciálne kolegom z OĽANO, aby naozaj vedeli, kde je pravda, tak im to rád poskytnem. Aj som chcel z toho niečo čítať, ale keďže mám už pomerne málo času, tak tak si to možno nechám na vystúpenie v ústnej. Na tej koaličnej rade, kde sme vám dávali feedback na DRIM, mal Rišo Sulík vtedy chuť Igora roztrhnúť napoly, to bolo vtedy, keď ste nás tu, keď ste nás tu terorizovali tým očkovacím bonusom pre dôchodcov. No a ja som ho tam krotil, som si pamätal, čo mi, o čo ma teda Ľuboš Jančík prosil, a hovoril som, že by sme mohli postupovať po menších blokoch. Mohli by sme začať tou daňovo-odvodovou časťou vždy aj s adekvátnym krytím, to sme inak tuto navrhovali v tom dokumente, a postupne by sme sa prepracovali k tej dávkovej časti a ku živnostníkom. Vytvoril som aj kalkulačku s výpočtami, ktoré navrhol Igor s jeho, s jeho, s jeho teda výpočtom, že ako to urobil, kde sa dalo modelovať, čo by znamenalo, keby sme menili jednotlivé parametre, aby to trošku viac dávalo zmysel, aby to naozaj nebolo tak, že tí najchudobnejší dostanú z tej daňovej revolúcie najmenej. Očakávali sme, že po tejto koaličnej rade, ktoré môžme teda, ktorú teda asi môžme brať ako siedme rokovanie podľa počítania Igora Matoviča, budú nasledovať ďalšie rokovania už na expertnej úrovni. Ale nič také sa nestalo. A Richard Sulík mal opäť raz pravdu, keď hovoril, že máme márne očakávanie, že sa dá vyjednávať s Igorom Matovičom. On na to jednoducho nemá, mentálne na to nemá. Určite ste čítali komentár, veľmi trefný komentár, ktorý napísal Marián Leško o Igorovi Matovičovi. Aj by som z neho časť prečítal, keby som mal viacej času, a tam veľmi pekne opisuje, prečo ľudia ako Igor Matovič nie sú schopní kompromisov, lebo najviac zo všetkého majú chuť víťaziť a dominovať, aby každý vedel, že práve oni zvíťazili, že sú pánmi sveta. Následne sa de facto že štyri mesiace nedialo nič. Vôbec sa neozvali, žiadne expertné skupiny neprebiehali, sem-tam sme sa pýtali Jána Oravca, či sa, či on niečo rokoval, ale nie, nikto sa neozýval. Až 25. 3. nám Jano Oravec poslal email, že sa s Igorom a Marcelom Klimekom a Ľubošom Jančíkom dvakrát stretol za dva dni, to budú asi rokovania osem a deväť podľa počítania Igora Matoviča, kde sa stretli ohľadom reakcií na inflačnú situáciu, ktorú vedia predostrieť v perspektíve dní, ako ju navrhol Marcel Klimek, lebo tlak na prijatie nejakých opatrení narastá každým dňom a ministerstvo financií, najmä Marcel z pohľadu rozpočtu sa obáva, že tu Boris Kollár príde s nejakou bombou, ktorá nebude finančne krytá, a preto sa chce ministerstvo financií najprv dohodnúť s nami. No a tá reakcia na inflačnú krízu, tak to bol zrazu tento prorodinný balíček. Časť daňovej reformy, jedna k jednej, vytrhnutá z daňovej revolúcie a zrazu podávaná ako reakcia na inflačnú pomoc. Ja som odpovedal nasledovne a to prečítam celé. Ahojte. Rozumiem tomu ako transfer očakávaných vyšších inflačných príjmov naspäť občanom a zároveň elegantné zbavenie sa niektorých Igorových capín. Upozorňujem na niekoľko „ale“. Po prvé. Celé je to zamerané na rodiny s deťmi. Ten, kto deti ešte nemá alebo už nemá, odrastené alebo, žiaľ, nemá bez vlastnej viny, príde skrátka. Rozumnejšia by bola kombinácia so zvýšením nezdaniteľnej časti príjmu, nech to zasiahne všetkých. Alebo lepšie, odvodová odpočítateľná položka, nech to nezaplatia obce. Navyše je to plošné a nie každý to potrebuje rovnako. Po druhé. Dôchodcovia prídu skrátka a z toho bude oheň na streche. Polka 13. dôchodku skôr alebo aj skoršia valorizácia dôchodkov je menej ako toto, čo navrhujú. To bolo ešte predtým, ako sa dohodlo, že celý 13. dôchodok sa bude vyplácať už teraz v júli. Po tretie. Aj sociálne odkázaní z toho vyjdú horšie, pritom sú zvyšovaním cien najzasiahnutejší. Daňový bonus im je prd platný, rovnako prípadné zvýšenie odpočítateľných položiek. Tam pomôže len zvýšenie dávok v hmotnej núdzi a veľmi by pomohlo, keby sa znížilo ich krátenie pri súbehu z príjmov. Politicky. Po štvrté. Igor si splní rozdávanie, ktoré nasľuboval, a z časti zníženie zaťaženia práce nebude nič, uvidíte. A tu sme. Ja by som to podmienil dohodou, ako bude vyzerať nová odpočítateľná položka na zamestnanca, v tom mojom Exceli sa s tým dá pekne hrať. Ešte som tu reagoval aj na poukazy pre deti, že je to celé nedomyslené, tak ako si to Igor predstavil. V nasledovnej diskusii sme sa všetci zhodli, že toto nie je žiadna inflačná pomoc, je to drahé, diskriminačné a okrem toho peniaze potrebujeme na platy učiteľov či zdravotníkov. Táto komunikácia však usvedčuje Igora z dvoch klamstiev. Z dvoch kolosálnych klamstiev. To prvé je, že sme vraj nepriniesli návrhy a nechceli sme rokovať. Ján Oravec tu píše v tej komunikácii, čo nám poslal a čo sme od vás žiadali, zhruba v tom zmysle, ako som to napísal, tak takto to napísal Marcelovi Klimekovi, že my by sme to chceli takto. Marcel Klimek mu potvrdzuje, že pripraví alternatívu, ktorá bude viac adresná a krytá rozpočtovými nadpríjmami. No a čo sa stalo? Prišiel Igor Matovič s nejakou alternatívou? Nie. Potom bolo pár stretnutí na úrovni koaličnej rady, to sa dopočítame do tých štrnástich asi, ktorými tu operuje, kde za nás chodil najmä Marián Viskupič, lebo mal s Igorom najväčšiu trpezlivosť, a tam nás len varil a varil ako takú žabu v hrnci. Neustúpil absolútne o nič. To, že či bude, či bude prídavok na dieťa 40 alebo 50 a poukaz 60 alebo 70, to nie je žiadne, žiadne ustúpenie. To bolo tých akože 14 rokovaní. Po druhé, to druhé kolosálne klamstvo, z ktorého vás usvedčuje táto komunikácia, je, že ešte v tejto komunikácii tvrdíte, že to chcete mať rozpočtovo kryté, a žiadate vyšší odvod z hazardu, zrušiť poistky štátneho majetku, zvýšiť dane pre sto najbohatších firiem a daň ... (Nezrozumiteľne vyslovené.) No a kde sme dnes? Daň pre sto najbohatších firiem sa už odložila nabok, lebo ste zistili, že do sto takých firiem nenapočítate, a zrazu tvrdíte, že toto je rozpočtovo vykryté, ale ten hazard treba zdaniť, lebo pre učiteľov už nemáte. Igor, tvoj vlastný štátny tajomník v rozhovore pre Denník N, keď išiel po tebe zachraňovať, keď si povedal, že nedokážeš zostaviť rozpočet, tvrdí, že krytie tohto balíčka v sume 1,2 miliardy je kryté zvýšenou efektivitou výberu štátnych daní, potom zoberiete samosprávam, to je tých asi 540 miliónov, a že 500 miliónov sú ešte rezervy rozpočtu. Takže vy máte rezervy rozpočtu, je to tuto v Denníku N, Klimek to povedal, ale vy ste sa ich rozhodli nedať učiteľom, nedať zdravotníkom a ste sa rozhodli to použiť na svoj, na tvoj pomníček, na tvoj prorodinný balíček. Keď tvrdíte, že v rozpočte peniaze nie sú a musíte zvýšiť dane, tak nie je to pravda. Peniaze v rozpočte sú. Len vy ste sa ich rozhodli použiť svojím spôsobom. A vy ste o tom sami poskytli dôkazy. Vy ste jednoducho rozhádzali všetky peniaze, ktoré ste v rozpočte mali, a teraz všetko staviate pred, a všetkých staviate pred falošnú dilemu, že nebude pre učiteľov a nebude pre zdravotníkov, ak sa nezvýšia dane. Nie. Pre populistu, ako si ty alebo Fico, alebo Erik Tomáš, nie je žiadne množstvo peňazí dostatočné. Je úplne jedno, ako ľúbivú daň si nájdete, o mesiac vymyslíš ďalšiu atómovku a opäť si nájdeš nového nepriateľa, ktorého budeš chcieť ošklbať ako hus, aby si to mal z čoho zaplatiť, lebo opäť nebudeš mať z čoho. A keby som mal viacej času, ešte porozprávam, čo všetko si doteraz rozhádzal. Povedzme si zbytočné výdavky, ktoré si už stihol pomíňať a s ktorými sme nesúhlasili a nakoniec ste nás k tomu dokopali. Tak napríklad šieste oddlžovanie štátnych nemocníc, 575 miliónov. Čo z toho vyplynulo pre tie štátne nemocnice? Nič. Žiadne dôsledky pre nich z toho nevyplynuli, tým pádom to bolo v podstate hodené ako keby do kanála, lebo nemajú žiadnu motiváciu, aby začali hospodáriť lepšie. Tvoje nápady stáli 800 miliónov doteraz, len tvoje osobné. A ďalej budem pokračovať v ústnej.